
Определение №38/11.04.2022 по ч. нак. д. №254/2022 на ВКС, НК, III н.о.
 


	
	О П Р Е Д Е Л Е Н И Е	
		
	№ 38	
		
	гр. София, 11 април 2022 г.	
		
	В ИМЕТО НА НАРОДА	
		
	Върховният касационен съд на Република България, трето наказателно отделение в закрито заседание на седми април през две хиляди двадесет и втора година в състав:	
		
	 ПРЕДСЕДАТЕЛ: ЛАДА ПАУНОВА	
		
	 ЧЛЕНОВЕ: АНТОАНЕТА ДАНОВА 	
		
	 КРАСИМИРА МЕДАРОВА	
		
	при участието на секретаря и след становището на прокурора от ВКП Б. Джамбазки, като разгледа докладваното от съдия Медарова наказателно частно дело № 254/2022 г. и за да се произнесе, взе предвид следното:	
		
	 Производството пред ВКС е образувано по реда на чл. 43, т. 3 от НПК за промяна на местната подсъдност по ч. н.д. № 91/2022 год., по описа на Царевски районен съд.	
		
	 В писмено становище прокурорът от Върховна касационна прокуратура изтъква, че с оглед на направените отводи на всички съдии от РС – гр. Царево / на осн. чл. 29, ал. 2 от НПК, поради предходни отводи по свързани с делото производства / са налице предпоставките на чл. 43, т. 3 от НПК за определяне от ВКС на друг, еднакъв по степен съд, който да разгледа делото. 	
		
	 Върховният касационен съд, трето наказателно отделение, след като обсъди материалите по делото, намира, че са налице предпоставките на чл. 43, т. 3 от НПК за промяна на местната подсъдност по следните съображения: Пред РС – гр. Царево е било образувано ч. н.д. № 91/2022 год. по описа на същия съд по жалба от Р. Т. М. срещу постановление за прекратяване на досъдебно производство /ДП/ № 222/2021 г. по описа на РУ - Царево от 07.03.2022 г., образувано за престъпление по чл. 323, ал. 1 от НК за това, че от началото на 2019 г. до настоящия момент в [населено място] самоволно не по установения ред осъществил / извършител не е посочен / едно оспорвано от Р. М. действително или предполагаемо право, предмет на правен спор по граждански дела, заведени през 2021 г. от и срещу Р. М. и Т. К. В. и Н. К. В. – да ползва в качеството си на съсобственик с Т. К. В. и въз основа на нот. удостоверена декларация дворно място и лятна кухня при спазване на правилата на съсобствеността, вписани в Закона за собствеността. 	
		
	 След образуването на делото с определение № 41 /22.03.2022 г. по ч. н.д. № 91/2022 г. определеният съдия-докладчик М. Т. се е отвел от разглеждането му на осн. чл. 29, ал. 2, поради предходен отвод от участие в спорове по граждански дела, водени между страните по делото.	
		
	 След отвода на съдия Т., с определение № 42 /23.03.2022 г. по ч. н.д. № 91/2022 г. новият съдия-докладчик М. М. се е отвела от разглеждането му на осн. чл. 29, ал. 2, по аналогични съображения във връзка с предходни отводи от участие по повод спорове по граждански дела между страните по делото и по производство във връзка с обезпечение на доказателства по едно от същите дела.	
		
	 С последващо определение № 43 /23.03.2022 г. по ч. н.д. № 91/2022 г. съдия М., в качеството на административен ръководител –председател на РС – Царево е констатирала, че поради отвод на всички съдии от районния съд, на който делото е подсъдно е налице невъзможност този съд да сформира състав за разглеждането му, поради което е прекратила съдебното производство и е изпратила същото по компетентност на ВКС, на основание чл. 43, т. 3 от НПК за определяне на друг, еднакъв по степен съд, който да го разгледа. 	
		
	 Върховният касационен съд, трето наказателно отделение, след като взе предвид наличните данни за направени отводи на всички действащи съдии от РС – Царево, което е пречка този съд да сформира законен състав, който да разгледа делото, намира, че са налице предпоставките на чл. 43, т. 3 от НПК за определяне на друг, еднакъв по степен съд. 	
		
	 По изложените съображения, ВКС намери, че делото следва да бъде изпратено за разглеждане и решаване на РС – гр. Бургас.	
		
	 По изложените съображения и на основание чл. 43, т. 3 от НПК, Върховният касационен съд, трето наказателно отделение	
		
	О П Р Е Д Е Л И :	
		
	 ИЗПРАЩА ч. н.д. № 91/2022 год., по описа на Царевски районен съд за разглеждане и решаване на Районен съд – гр. Бургас. 	
		
	 Определението не подлежи на обжалване.	
		
	 Препис от определението да се изпрати на Районен съд – гр. Царево за сведение. 	
		
	 ПРЕДСЕДАТЕЛ: 	
		
	 ЧЛЕНОВЕ:	

